text: Í sendingini Stormchasers á Discovery Channel, verður koyrt runt í løgnum bilum, sum hava eina rúgvu av tekniskari útgerð ísetta. Í gjár komu tveir aðrir líknandi løgnir bilar úr Danmark til Føroya í sambandi við, at Føroyar skulu nivellerast. Bilurin hevur eitt torn í lastini, har øll tann tekniska útgerðin stendur. Tá henda er innstillað, er tað nóg mikið at koyra eftir landsvegunum, og á henda hátt gera hæddarmátingarnar.
text: #000001
text: Mátingarnar verða gjørdar á vegastrekkjum, sum vístar eru á kortinum: Reyða strikan vísir strekkini, sum skulu hæddarmátast. Fyri hvønn km verður mált til eitt fixpunkt.
text: #000003
text: Hæddarmátingin verður gjørt við tveimum serútgjørdum bilum hjá Kort & Matrikelstyrelsen. Hæddarmátingarnar verða gjørdar sum eitt rullandi nivellement eftir landsvegunum og ígjøgnum tunlarnar. Eitt uppmátingartól stendur í lastini á hvørjum bili og hagani verður siktað millum bilarnar. Aftari bilurin koyrir so umleið 300 m fram um hin, og síðan verður siktað av nýggjum millum bilarnar. Rullandi trigonometriskt nivellement. Mált verður millum 2 bilar og umleið 300 m er ímillum bilarnar. Aftari bilurin koyrir so fram um og hildið verður áfram.
text: #000005
text: Fólkini frá Kort & Matrikelstyrelsen eru von við at gera slíkt arbeiði, tí tey hava júst nivellerað Danmark úr enda í annan. Tey rokna við at nivellera 4 km um tíman. Hæddarneyvleikin millum einstøku fixpunktini verður tá betri enn 1 millimetur. Roknast má við, at neyvleikin frá Tórshavn til Eiði fer at liggja um 1-2 cm. Hetta fer at bøta munandi um hæddarneyvleikan á fixpunktunum. Sum støðan er í dag, er tað ikki óvanligt við feilum upp á 10 – 20 cm í hædd millum fixpunktini.
text: #000006
text: Hevði tað verið landfast til Sandoy og Suðuroy,hevði tað rullandi nivellementið eisini verið gjørt her. Aðrir hættir mugu tí brúkast at yvirføra hæddirnar til Sandoy og Suðuroy. Hetta verður gjørt við GPS- og tyngdarmátingum.
text: #000007
text: Tá uppmátingin er gjørd, fer at bera til at gera neyvar hæddarmátingar við gps tólum hjá øllum, sum fáast við uppmátingar – bæði almennum myndugleikum og privatum virkjum.
text: #000008
text: Um tú vil hava meira at vita, ert tú vælkomin at seta teg í samband við Stein Fossá, deildarleiðara á Umhvørvisstovuni, telefon 342400 ella steinf@us.fo.
text: #000009